**Bestyrelsesmøde i Andelsforeningen Fuglsangsparken onsdag den 11. januar 2017**

**kl. 19.30 hos Claus**

Deltagere: Ivan Busk Jensen, Mogens Jeppesen, Kjeld Jacobsen, Dorthe Knudsen og

Claus Stenum Jensen (referent)

Afbud:

1. Skal vi gøre noget i forhold til refinansiering?

Efter mødet med Nordea og efterfølgende mailudvekslinger, har vi forskellige muligheder for refinansiering via Nordea, som vi diskuterede.

Første mulighed var at indfri den nuværende negative swap (2,1 mill.) Det vil ikke være en god løsning, da det vil give en billigere husleje, men også betyde, at vores andelsbeviser taber ca. 100.000 kr. i værdi, da swappen skal indfries. Desuden skal vi skyde nogle af de opsparede penge i refinansieringen.

Anden mulighed er at få et lån med renteforsikring, når vores nuværende lån udløber i 2019.

Lån med renteforsikring på max. 2,78% kan sikres nu og så træde i kraft i 2019. Det vil give en noget billigere husleje. Men skal vi gøre det nu, eller skal vi vente på endnu lavere renter?

Tredje mulighed er at indgå et nyt swap-lån, men den mulighed vil vi ikke efterfølge.

Kjeld vil kontakte BRF-kredit for at få et tilbud fra dem, så vi har noget at sammenligne med.

Der er også den tidligere mulighed, at andelsboligforeningen opløses, og boligerne bliver ejerboliger. Den vil vi også undersøge nærmere.

1. Orienteringsmøde

Bestyrelsen vil indkalde til et orienteringsmøde, hvor de forskellige muligheder fremlægges.

Mødet afholdes onsdag den 8. februar kl. 19.00. Vi har endnu ikke fundet et mødested, men det sker snarest. Evt. hos Lou og Partnere.

Claus sender indbydelse rundt på mail og på papir, når mødestedet er fundet.

1. Eventuelt

Den ordinære generalforsamling afholdes i uge 13 eller uge 14.

Dato kommer senere

Netbankforsikring.

Vi fortsætter med vores egen forsikring, der koster ca. 800 kr. pr. år.

Lou og Partneres forsikring gælder kun op til 5 millioner ved en evt. hacking af deres konti.

Vi holder evt. et bestyrelsesmøde inden orienteringsmødet. Senest inden generalforsamlingen.